Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: 8. melléklet a 72/2010. (V. 13.) FVM rendelethez
Paragraph Index: 888

8. melléklet a 72/2010. (V. 13.) FVM rendelethez A törzsültetvények fenntartásának növény-egészségügyi követelményei, a törzsültetvények kötelezõ utótesztelése 1. A törzsültetvényekben a kötelezõ vírusteszteléseket a következõk szerint kell elvégezni: 1.1. A törzses gyümölcsfajok magtermõ, illetve csonthéjas zölddugványt termõ központi, bázis és üzemi törzsültetvényekbõl, valamint a szemzõhajtást termõ központi és bázis törzsültetvényekbõl: 1.1.1. cseresznye és meggy esetében, 4 éves kortól az állomány 80%-án ELISA, 20%-án Shirofugen teszt a PNRSV és PDV vírusra. 1.1.2. sharkagazda csonthéjasoknál, 2 éves kortól a növények 100%-án, évente – ELISA vagy PCR teszt PPV, PNRSV és PDV vírusra. Amennyiben az elvégzett tesztelések PPV fertõzést mutatnak ki, a fajta minden egyedét üvegházi vagy szabadföldi gyorstesztben kell részesíteni. 1.1.3. almatermésûeknél fitoplazma fertõzöttség gyanúja esetén a gyanús egyedeket meg kell vizsgálni molekuláris módszerrel. Ez a rendelkezés az 1.1. pont alá tartozó mindegyik gyümölcsfajra vonatkozik. 1.2. Szemzõhajtást termõ üzemi törzsültetvényekbõl: 1.2.1. cseresznye és meggy esetében, 4 éves kortól évente az állomány 25%-át kell tesztelni. Ennek 90%-át ELISA, 10%-át Shirofugen tesztelésben kell részesíteni PNRSV és PDV vírusokra. 1.2.2. sharkagazda csonthéjasoknál, 2 éves kortól a növények 25%-án, évente – ELISA vagy PCR teszt PPV, PNRSV és PDV vírusra. Ennek 90%-át ELISA, 10%-át üvegházi vagy szabadföldi gyorstesztben kell részesíteni. 1.3. Vizuális vizsgálat alapján a károsítóktól mentes gyümölcs szaporítóanyagot termõ központi és bázis törzsültetvény csonthéjas és héjas anyagában fajtánként (klónonként) egy növényegyed vírusfertõzöttségének észlelése esetén, valamint a gyümölcs szaporítóanyag-termõ üzemi törzsültetvény csonthéjas anyagánál fajtánként (klónonként) húsz százaléknál nagyobb vírusfertõzöttség észlelése esetén a vírus kimutatására alkalmas speciális vizsgálatot (tesztelést) a fajta (klón) összes egyedére el kell végezni. A vizsgálat lezárásáig a fajta (klón) továbbszaporításra nem használható fel. Pozitív tesztelési eredmény esetén a fertõzött egyedet az ültetvénybõl el kell távolítani és meg kell semmisíteni. Almaterésû gyümölcs esetén a fitoplazmával fertõzött egyedeket meg kell semmisíteni, az ültetvény többi növényét fokozott vizuális ellenõrzésben kell részesíteni. 1.4. Bogyósgyümölcsû törzsültetvényekbõl: 1.4.1. Központi és bázis törzsültetvény: az alábbi károsítókra: – szamóca esetében SMoV vírusra indikátor növényen történõ tesztelés vagy PCR, SMYEV vírusra indikátor növényen történõ tesztelés vagy ELISA vagy PCR – málna és szederfélék esetében RBDV vírusra ELISA tesztelés – ribiszkefélék esetében BRV és GVBaV vírusra indikátor növényen történõ tesztelés vagy PCR az alábbi mintavételi arányban: 10–100 növény esetében fajtánként (klónonként) 10%, 101–10 000 növény esetében fajtánként (klónonként) 1%, de legalább 10 növény, 10 000-nél több növény esetén fajtánként, klónonként 0,05%, de legalább 100 növény a vizsgálati módszertan alapján a kórokozó kimutatására alkalmas módszernek megfelelõen. Vírusfertõzöttség esetén a fertõzött fajta (klón) összes egyedét a továbbszaporításból ki kell zárni, a fertõzött növényeket az ültetvénybõl el kell távolítani és meg kell semmisíteni. 1.4.2. Üzemi törzsültetvények: Ha a vizuális vizsgálat fertõzés gyanúját állapítja meg, a tüneteket mutató egyedeket laboratóriumi vizsgálatban kell részesíteni. Ha ez fertõzöttséget mutat ki, a laboratóriumi vizsgálatot ki kell terjeszteni az állományra az MgSzH illetékes szakterületével történõ egyeztetés alapján. A fertõzött egyedeket az ültetvénybõl el kell távolítani és meg kell semmisíteni. 1.5. A kontrollvizsgálat alatt lévõ növények szaporulata a vizsgálat elvégzéséig az MgSzH növényegészségügyi engedélyével elkülönített helyen tárolandó. Amennyiben a gyors módszerrel megvizsgált növények között fertõzött egyed található, valamint a keveredés gyanúja beigazolódik, a fajta (klón) törzsültetvény létesítésére nem használható, certifikált szaporító-, illetve ültetési anyagként forgalomba nem hozható. 1.6. Valamennyi vizsgálatról az MgSzH jegyzõkönyvet köteles felvenni, amelyben rögzít minden olyan körülményt, amely a vizsgálati eredmény kiadása szempontjából jelentõs, illetve azt meghatározza. 2. A vírusmentesség és egyéb károsítóktól való mentesség igazolása 2.1. Az ellenõrzésre jogosult az elõzetesen meghatározott növényekrõl a vizsgálati mintát a felhasználóval együtt megszedi, és az azonosításhoz szükséges jegyzõkönyv kíséretében a vizsgálat helyére szállítja. 2.2. A rendszeres vizuális, szerológiai (ELISA), molekuláris, biológiai tesztelési ellenõrzõ vizsgálatokat a törzsállományok esetében az ellenõrzésre jogosult szervezi elõírtak figyelembevételével. 2.3. Az ellenõrzésre jogosult köteles a vizsgálatba vont növényeket a vegetációs idõ alatt rendszeresen ellenõrizni a vírusmentesség, illetve egyéb károsítókól való mentesség (3., 7., 8. melléklet) megõrzésére vonatkozó technológiai elõírások megtartása szempontjából. 2.4. Az ellenõrzésre jogosult abban az esetben adja ki a mentességre vonatkozó határozatot az anyanövényre, illetve szaporító- vagy ültetési anyagra, ha a vizuális vizsgálatok során vírusbetegségek és egyéb károsítók (1–7. táblázat) tüneteit nem észlelte, és a folyamatosan végzett ellenõrzések során megállapította, hogy az ügyfél a belsõ ellenõrzéseket, az elõírt vizsgálatokat elvégeztette, a növény-egészségügyi állapot megõrzését biztosító technológiai elõírásokat megtartotta, valamint az ellenõrzõ diagnosztikai vizsgálatok eredménye negatív. 2.5. A zárlati és a certifikációs rendszerben vizsgálatköteles károsítóktól való mentességi igazolást az ellenõrzésre jogosult a vizsgálatok befejezését követõen határozat formájában adja ki. 2.6. A zárlati és a certifikációs rendszerben vizsgálatköteles károsítóktól való mentességi igazolás érvényessége 2.6.1. A 2.5. pont alatti határozatban kiadott igazolás visszavonásig érvényes, amennyiben a tulajdonos a mentesség megõrzését biztosító (technológiai) elõírásokat a vizsgálat és a szaporítás során maradéktalanul betartja, valamint az elõírt kontroll vizsgálatokat meghatározott gyakorisággal elvégezteti, és amíg azok eredménye negatív. 2.6.2. Az ellenõrzésre jogosult a mentességi igazolásokat, valamint az azokkal kapcsolatos okmányokat nem selejtezhetõ ügyiratként köteles kezelni.

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes